Bal aynu eegno wixii culimadu ka yiraahdeen: Imaamkii la oran jiray Abuu suleymaan Alkhaddaabi, waa caalim noolaa qarnigii afaraad ee Hijriyada, wuxuu sharxay Bukhaari iyo Abuu Daauud, waxaa uu yiri: “Najdi waa dhinaca bari, qofkii madiina jooga najdidiisu waa baadiyaha Ciraaq, iyo hareeraheeda iyadaana bariga madiina ah, Najdina asal ahaan waa inta sarreysa ee dhulka ka mid ah, waa wax kasoo horjeeda dhulka godan”.
